open-index/open-wikipedia-markdown huggingface dataset:
Polkupyörän lukko

**Polkupyörän lukko** on valmistettu erityisesti polkupyörien lukitsemista varten suunniteltu lukko.

## Lukkotyyppejä
***Runkolukko** on kiinteästi pyörän runkoon asennetty lukko.
***U-lukko** tai **kaarilukko** on metallirunkoinen U-kirjaimen muotoinen avaimella toimiva lukko. Se on pärjännyt hyvin saksalaisen kuluttajayhdistyksen Stiftung Warentestin testissä.
***Vaijerilukko** on vaijerista valmistettu lyhyt tai pitkä avaimella tai numerosarjalla toimiva lukko.
:***Spiraalilukko** on toinen nimitys vaijerilukolle, mutta tarkoittaa vain hyvin pitkävaijerista lukkoa, kun taas vaijerilukko tarkoittaa molempia.
***Ketjulukko** on kettingistä tehty lyhyt tai pitkä lukko. Toisinaan ketju on peitetty kangas- tai muovikuorella pyörän pintojen suojelemiseksi.
***[[Numerolukko]]**

## Turvallisuus
Monet lukoista ovat murrettavissa muutamissa sekunneissa, kun käytössä on sopiva työkalu. *Helsingin Sanomien* testissä U-lukot havaittiin muita lukkoja vahvemmiksi.

Jos polkupyörä varastetaan, ei vakuutuskorvauksen saamiseksi Suomessa vaadita erityisen hyväksytyn pyörälukon käyttöä, kunhan vain jotain lukkoa on käytetty.

## Kuvia lukoista

Kuva:Bike O Lock Japan.jpg|Runkolukko, joka lukitsee takapyörän.
Kuva:Antivolvélo6.jpg|Kaarilukko kiinnitettynä etupyörään, pyörätelineeseen ja rungon alaosaan.
Kuva:Fahrradschloeszer.jpg|Kuvan vasemmalla tavallinen lyhyt vaijerilukko.
Kuva:Bike cord & lock 26d06.jpg|Avaimella toimiva spiraalilukko.
Kuva:CombinationBikeLock.JPG|Numerolukko.


## Lähteet

## Aiheesta muualla
Laskettu aika

**Laskettu aika** voi tarkoittaa ainakin seuraavia asioita:

*laskettu aika, synnytyksen arvioitu ajankohta
**[[Laskettu aika (elokuva)|Laskettu aika]]* (), yhdysvaltalainen elokuva vuodelta 2010
**[[Laskettu aika (dokumentti)|Laskettu aika]]*, suomalainen dokumentti vuodelta 2009
**[[Laskettu aika (tv-sarja)|Laskettu aika]]*, suomalainen tv-sarja vuodelta 1996.
Putotohuitti

**Putotohuitti** (*Zapornia tabuensis*) on oseanialainen rantakana. Sen elinympäristö käsittää Australian, Tasmanian, Uuden-Seelannin, Papua-Uuden-Guinean, suuren osan Tyynenmeren saaristoa, sekä Filippiinit. Lajista tunnetaan kolme alalajia. Johann Friedrich Gmelin kuvaili lajin holotyypin Tongalta vuonna 1789.

## Lähteet
Rumpaliräikkä

**Rumpaliräikkä** (*Zapornia paykullii*) on itäaasialainen rantakana. Sen elinympäristö käsittää Venäjän Kaukoidän, Kiinan koillisosan ja Korean niemimaan. Se on muuttolintu, joka talvehtii Kaakkois-Aasiassa ja Indonesiassa. Sven Ingemar Ljungh kuvaili lajin holotyypin Borneon Banjarmasinista ja Jaavan Jakartasta vuonna 1813, ja nimesi sen Gustaf von Paykullin kunniaksi.

## Lähteet
Laskettu aika (elokuva)

**Laskettu aika** () on yhdysvaltalainen komediaelokuva, joka sai ensi-iltansa 5. marraskuuta 2010. Elokuvassa näyttelevät muun muassa Robert Downey Jr., Zach Galifianakis, Michelle Monaghan ja Jamie Foxx.

## Juoni
Elokuva kertoo Peter Highmanin (Robert Downey Jr.) ja Ethan Tremblayn (Zach Galifianakis) matkasta Atlantasta Los Angelesiin. Peter haluaa ehtiä näkemään lapsensa syntymän L.A.:ssa. Peter tapaa näyttelijäksi aikovan Ethanin Atlantan lentokentällä. Ethanin ärsytettyä Peteriä lentokoneessa heidät jätetään ulos lennolta. Ethan vuokraa tämän jälkeen auton ja tarjoaa Peterille kyytiä. Erilaisten vastoinkäymisten jälkeen Peter ja Ethan pääsevät L.A.:iin ajoissa ennen lapsen syntymää.

## Rooleissa

## Lähteet

## Aiheesta muualla
### Arvostelut
*
Juha Sandberg

**Juha Sandberg** (5. huhtikuuta 1977 Pori – 24. elokuuta 2024 Turku) oli suomalainen kunnallispoliitikko ja virkamies. Hän työskenteli muun muassa Pirkanmaan TE-toimiston johtajana. Sandberg oli koulutukseltaan yhteiskuntatieteiden maisteri.

Vasemmistoliittoa edustanut Sandberg valittiin Porin kaupunginvaltuustoon vuosien 2004 ja 2008 vaaleissa. Hän oli ehdokkaana myös vuoden 2009 europarlamenttivaaleissa. Sandberg toimi Satakuntaliiton maakuntavaltuuston varapuheenjohtajana ja Satakunnan vasemmistoliiton piiritoimikunnan puheenjohtajana. Ennen Pirkanmaan TE-toimiston johtajaksi valintaansa Sandberg työskenteli muun muassa Raision sosiaali- ja terveysjohtajana sekä Harjavallan perusturvajohtajana.

Sandberg kuoli äkillisesti elokuussa 2024 ollessaan pyöräilemässä Turun saaristossa.

## Lähteet
Biokeskus Suomi

**Biokeskus Suomi** (Biocenter Finland) on suomalaisten yliopistollisten biokeskusten verkosto. Sen tehtävänä on biokeskusten toiminnan rakenteellinen kehittäminen tavalla, joka edistää biotieteitä ja biolääketiedettä ja niitä tukevia teknologiapalveluja valtakunnallisella tasolla sekä parantaa yhteistyötä alan toimijoiden välillä. 

## Organisaatio
Biokeskus Suomen jäseniä ovat Helsingin yliopiston Helsinki Institute of Life Science HiLIFE, Biotekniikan instituutti ja Suomen molekyylilääketieteen instituutti FIMM, Itä-Suomen yliopiston Biocenter Kuopio, Oulun yliopiston Biocenter Oulu, Tampereen yliopiston Lääketieteen ja terveysteknologian tiedekunta sekä Turun yliopiston ja Åbo Akademin yhteinen BioCity Turku. Biokeskus Suomen hallintoelimet ovat isäntäyliopistojen rehtorien kokous, johtoryhmä ja johtaja. Biokeskus Suomen johtajana toimii professori Olli Silvennoinen.

## Toiminta
Biokeskus Suomen toiminnan näkyvin muoto on valtakunnallisten biotieteiden teknologiapalvelujen kehittäminen tavoitteena päällekkäisten ja turhien investointien välttäminen. Kehitettävien teknologiapalvelujen valinta perustuu kansainväliseen arviointiin, joka keskittyy laatuun, tieteelliseen erinomaisuuteen ja palveluja hyödyntävien tutkijoiden määrään. Biokeskus Suomi kehittää biotieteiden keskitettyjä teknologiapalveluja erityisesti seuraavilla alueilla: bioinformatiikka, biologinen kuvantaminen, genominlaajuiset menetelmät, hiirimallit, malliorganismit, proteomiikka ja metabolomiikka, kantasolut ja genomin muokkaaminen, kasvien biologinen kuvantaminen, rakennebiologia, translationaalisen tutkimuksen teknologiat, virusvälitteinen geeninsiirto ja soluterapia sekä yksisoluomiikka. Erityistä huomiota kiinnitetään uusiin teknologioihin. Teknologiapalveluja voivat käyttää Biokeskus Suomen jäsenten lisäksi muiden yliopistojen, yliopistosairaaloiden, tutkimuslaitosten ja teollisuuden tutkimusryhmät.

## Lähteet
*
*
*

## Aiheesta muualla
*Biokeskus Suomen kotisivut
Termodesorptio-kaasukromatografi-massaspektrometri

**Termodesorptio-kaasukromatografi-massaspektrometri** **(Termodesorptio-GC-MS)** on ilmassa olevien epäpuhtauksien mittalaite. Se yhdistää kaasukromatografian (GC) ja massaspektrometrin (MS) ominaisuuksia eri aineosien tunnistamiseen testinäytteestä. Termodesorptio tarkoittaa tekniikka, jolla analysoitava yhdiste irrotetaan adsorbentista kuumentamalla. Termodesorptio-GC-MS sopii erityisesti haihtuvien orgaanisten yhdisteiden analyysiin.

## Lähteet

## Aiheesta muualla
* Kaasunäytteenotto HIGHBIO - INTERREG POHJOINEN
Zach Galifianakis

**Zacharius Knight ”Zach” Galifianakis** (s. 1. lokakuuta 1969) on yhdysvaltalainen elokuvanäyttelijä ja koomikko. Hän on näytellyt muun muassa elokuvissa *[[Erämaan armoille (elokuva)|Erämaan armoille]]*, *[[Kauhea kankkunen (elokuva)|Kauhea kankkunen]]*, *[[Kauhea kankkunen 2]]*, *[[Kauhea kankkunen 3]]*, *[[Tapahtui Vegasissa]]*, *[[Laskettu aika (elokuva)|Laskettu aika]]* ja *[[Birdman (elokuva)|Birdman]]*.

Galifianakis juontaa internetissä esitettävää *[[Between Two Ferns with Zach Galifianakis]]* -keskusteluohjelmaa. Ohjelma on palkittu kaksi kertaa Emmy-palkinnolla.

Galifianakisin sukujuuret ovat hänen äitinsä puolelta irlantilais-skotlantilaiset ja isänsä puolelta kreikkalaiset.

## Lähteet

## Aiheesta muualla
Infest (yhtye)

**Infest** oli yhdysvaltalainen hardcore punk/powerviolence -yhtye jonka perustivat Joe Denunzio, Matt Domino, Dave Ring ja Chris Clift vuonna 1986. Infest oli yksi ensimmäisistä powerviolence-yhtyeistä ja genren suurimpia kehittäjiä. Yhtye hajosi vuonna 1996.

## Yhtyeen kokoonpano
*Joe Denunzio (laulu)
*Matt Domino (kitara)
*Dave Ring (basso)
*Chris Clift (rummut)

## Diskografia
* *Infest* (demo, 1987)
* *Infest* (EP, 1988)
* *Slave* (LP, 1988)
* Split 8" with Pissed Happy Children (1989)
* *Mankind* (7", 1991)
* *KXLU Radioshow* (12", 1992)
* *[[No Man's Slave]]* (LP, 2002)
* *Days Turn Black* (7", Drawblank, 2013)
Sven Ingemar Ljungh

**Sven Ingemar Ljungh** (5. kesäkuuta 1757 Björkö, Jönköpingin lääni - 12. syyskuuta 1828 Bälaryd, Jönköpingin lääni) oli ruotsalainen luonnontutkija, virkamies ja keräilijä.

Ljungh opiskeli Uppsalan yliopistossa 1775-1777, muun muassa Carl von Linnén johdolla, ja vieraili tämän kotona. Hän valmistui teologiksi 1777 ja ryhtyi opiskelemaan lääketiedettä, mutta sairastui malariaan ja joutui lopettamaan opinnot. Hän valitsi virkamiesuran, ja toimi kruununvoutina Jönköpingin läänissä vuosina 1780-1793.

Vuonna 1808 Ljungh nimitettiin Ruotsin kuninkaallisen tiedeakatemian johtotehtäviin Göteborgiin, ja vuonna 1812 Maatalousakatemiaan.

Ljungh oli innokas keräilijä, ja hänen hyönteiskokoelmansa käsitti 5&nbsp;000–6&nbsp;000&nbsp;lajia vuonna 1803. Hän nimesi useita uusia lajeja, linnuista putotohuitin (*Porzana paykullii*) ja tulitöyhdön (*Dinopium javanense*). Kokoelmat myytiin Ljunghin kuoleman jälkeen.
## Lähteet
Christopher A. Pissarides

**Christopher Antoniou Pissarides** (, s. 20. helmikuuta 1948 Nikosia, Kypros) on brittiläinen kyproksenkreikkalainen taloustieteilijä ja taloustieteen professori London School of Economicsissa. Pissarides palkittiin vuonna 2010 Nobelin taloustieteen palkinnolla yhdessä Peter A. Diamondin ja Dale T. Mortensenin kanssa työmarkkina-analyysista.

Pissarides on yhdessä muiden Nobel-palkittujen kanssa kehittänyt etsintäteoriaa ja kohtaantoteoriaa sekä niihin liittyvää kitkatyöttömyyttä.

Hän on ollut Academia Europæan jäsen vuodesta 2011. 

## Lähteet

## Aiheesta muualla

*
Tamme staadion

**Tamme staadion** on monikäyttöinen stadion Tartossa, Virossa. Stadionia käytetään nykyään lähinnä jalkapalloon, jossa se isännöi JK Tammekan kotiotteluita. Tamme staadionille mahtuu 2&nbsp;000 ihmistä, joista noin 300:lle on istumapaikat. Stadionia on remontoitu vuosina 2007–2008 ja sinne rakennetaan lisää istumapaikkoja. Kompleksiin kuuluu myös pääkentän takana oleva tekonurmikenttä. 

Stadion avattiin ensimmäistä kertaa vuonna 1932, josta lähtien sillä on pelattu jalkapalloa. Sillä on järjestetty myös musiikkifestivaaleja ja yleisurheilukilpailuja. Stadionia kunnostettiin 1960-luvulla ja se avattiin uudelleen vuonna 1973. Tulipalo tuhosi sen vuonna 1997, jolloin rakennettiin jälleen uusi stadion. 

## Lähteet
Blåvands Huk

**Blåvands Huk** (myös **Blåvandshuk**) on Jyllannin länsirannikolla Pohjanmereen työntyvä niemeke, jossa sijaitsee Tanskan läntisin kohta. Blåvands Hukin ja siitä kaakkoon erkanevan Skallingenin niemimaan erottaa mantereesta Ho Bugtin lahti, Vattimeren pohjoisin osa. Niemen ympäristö on suojeltu, sillä se on tärkeä levähdysalue monille muuttolinnuille.

## Lähteet
Dale T. Mortensen

**Dale Thomas Mortensen** (2. helmikuuta 1939 Enterprise, Oregon, Yhdysvallat – 9. tammikuuta 2014 Wilmette, Illinois, Yhdysvallat) oli yhdysvaltalainen taloustieteilijä ja taloustieteen professori Northwestern Universityssä, Evanstonissa. Mortensen palkittiin vuonna 2010 Nobelin taloustieteen palkinnolla yhdessä Peter A. Diamondin ja Christopher A. Pissaridesin kanssa työmarkkina-analyysista.

Mortensen kehitti yhdessä muiden Nobel-palkittujen kanssa etsintäteoriaa ja kohtaantoteoriaa sekä niihin liittyvää kitkatyöttömyyttä.

## Lähteet

## Aiheesta muualla

*
Peter A. Diamond

**Peter Arthur Diamond** (s. 29. huhtikuuta 1940 New York, New York, Yhdysvallat) on yhdysvaltalainen taloustieteilijä ja Massachusetts Institute of Technologyn taloustieteen professori. Diamond palkittiin vuonna 2010 Nobelin taloustieteen palkinnolla yhdessä Dale T. Mortensenin ja Christopher A. Pissaridesin kanssa työmarkkina-analyysista.

Diamond on yhdessä muiden Nobel-palkittujen kanssa kehittänyt etsintäteoriaa ja kohtaantoteoriaa sekä niihin liittyvää kitkatyöttömyyttä.

Yhdysvaltojen presidentti Barack Obama ehdotti Diamondia keväällä 2010 maan keskuspankin Federal Reserven johtokuntaan, mutta senaatti hylkäsi esityksen tiettävästi siksi, että piti häntä kokemattomana kansantalouden toiminnan analysoinnissa. Diamond on kuitenkin ollut MIT:ssä nykyisen johtajan Ben Bernanken opettaja.

## Lähteet

## Aiheesta muualla

*
FC Santos Tartu

**FC Santos Tartu** on jalkapalloseura Tartosta Virosta. Seura on perustettu vuonna 2002 ja se pelaa maan toiseksi korkeimmalla sarjatasolla, Esiliigassa. Joukkue pelaa kotiottelunsta Tartu Annelinna Kunstmuruväljak -stadionilla ja sen valmentajana toimii Hillar Otto. 

## Aiheesta muualla

* Seuran kotisivut
World Series

**World Series** on vuosittainen ammattilaisbaseballin, Major League Baseballin loppuottelusarja Yhdysvalloissa ja Kanadassa. Vuodesta 1903 alkaen siinä ovat kohdanneet kahden suurimman liigan – National League ja American League – voittajat. Sarja on jäänyt pelaamatta vain 1904 boikotin ja 1994 pelaajien lakon vuoksi. Koska ottelut pelataan myöhään syksystä, on sarjaa nimitetty myös nimellä *Fall Classic*.

Vuosina 1882–1890 myös American Associationin mestari pelasi National Leaguen voittajan kanssa vastaavanlaisia sarjoja. Näitä pidetään enemmän näytösluontoisina tapahtumina ja ne olivat epäjärjestäytyneempiä kuin nykyiset sarjat. Sarjojen pituudet myös vaihtelivat aina kolmesta viiteentoista otteluun ja sarjat myös päättyivät usein tasatilanteeseen. Nykyinen World Series on pelattu yleensä *paras seitsemästä* -järjestelmällä, poikkeuksena kaudet 1903 ja 1919–1921, jolloin pelattiin järjestelmällä *paras yhdeksästä*.

Vuoden 2014 sarjaan Kansas City Royals selvisi voittamalla kaikki kahdeksan aikaisempaa postseason -otteluaan. Sarjassa San Francisco Giants kuitenkin osoittautui paremmaksi niukasti otteluvoitoin 4–3. World Series voitto oli Giantsille kaikkiaan kahdeksas. Toisen kerran World Seriesin historiassa molemmat joukkueet olivat selvinneet pudotuspeleihin villillä kortilla. Aiemmin vastaavaa oli tapahtunut kaudella 2002, jolloin Giants oli sarjassa häviävänä osapuolena.

Vuonna 2016 Chicago Cubs onnistui voittamaan mestaruuden. Edellisestä Cubsin mestaruudesta ennätti kulua ennätysmäiset 108 vuotta. Cubs onnistui kääntämään sarjan voitokseen 1–3 -tappioasemasta.

Vuonna 2019 päättyivät ensi kertaa kaikki ottelut seitsemän ottelun sarjassa vierasvoittoon.

## World Series 1882–1890

* 1882 ottelut olivat epävirallisia näytösotteluita, joita ei lasketa *postseason* otteluiksi.
* 1885 2. ottelu keskeytyi, kun St. Louis jätti kentän kesken ottelun tilanteessa 4-5.
* 1887 pelattiin kaikkiaan 15 ottelua. Voitto ratkesi 11. pelissä, kun Detroit siirtyi 8-3 johtoon.
* 1887–1890 kilpailusta käytettiin nimeä Dauvray Cup näyttelijätär Helen Dauvrayn mukaan tämän lahjoitettua kilpailuun kiertopalkinnon.

## World Series 1903–

* * Wild Card -joukkue.

## World Seriesiin osallistumiskerrat ja voitot 1903-2019

## Lähteet
* http://www.baseball-almanac.com/ws/wsmenu.shtml
* Eräs versio 1800 -luvun tuloksista

### Viitteet

## Aiheesta muualla
Asuntila

**Asuntila** on Ylöjärven kaupunginosa. Se sijaitsee Keijärven itäpuolella, kaupungin keskustasta pohjoiseen. Etäisyys Ylöjärven keskustaan on noin neljä kilometriä ja Tampereen keskustaan puolestaan noin 15 kilometriä. Alue on pääosin pientaloaluetta, jonka rakentaminen alkoi 1990-luvun toisella puoliskolla ja jatkuu toistaiseksi edelleen. Asuntilassa asuu arviolta noin 3 000 henkeä.

Asuntilassa on kaksi päiväkotia, koulu, urheilukenttä sekä lähikauppa. Kaupan rakennuksessa palvelee myös nuorisotila ja seurakunnan kerhotila. Asuntilan koulu on hallinnollisesti osa Kauraslammen koulua. Asuntilan toimipisteessä on luokat 1-2. Koulun toimipiste sijaitsee samassa rakennuksessa Asuntilan päiväkodin kanssa.

Tampereen seudun joukkoliikenteen linja-autolinja 81 liikennöi Asuntilaan.

## Lähteet
Faithless (albumi)

**Faithless** on puolalaisen black metal -yhtyeen Christ Agonyn ensimmäinen kokoelma-albumi, joka on julkaistu vuonna 1995. Albumi sisältää yhtyeen kaksi demoa, Sacronocturnin (kappaleet 1–4) sekä Epitaph of Christin (kappaleet 5–8).

Vuonna 2010 yhtye remasteroi albumin ja julkaisi sen uudelleen. Uusi painos sisältää kuusisivuisen vihkosen, sekä sen ulkoasu on täysin uusittu.

## Kappalelista
#Necrodark
#Nocturnal Symphony
#Sacronocturn
#Introlast Night
#Unvirtue Diabolical
#Faithless
#Necro`no`manticism
#Prophetical... Part III

## Kokoonpano
* Cezar – laulu, kitara
* Ash – bassokitara, taustalaulu
* Żurek – rummut

## Aiheesta muualla
* 
*
Barry Sullivan

**Barry Sullivan** (synt. **Patrick Barry**, 29. elokuuta 1912 New York, New York &ndash; 6. kesäkuuta 1994 Sherman Oaks, Kalifornia) oli yhdysvaltalainen näyttelijä. Hän teki ensiesiintymisensä Broadwaylla 1936. Sullivanin ensimmäinen pitkä elokuva oli vuonna 1943 ensi-iltansa saanut *[[The Woman of the Town]]*. Televisiossa hänellä oli 1960-luvulla päärooli sheriffi Pat Garrettina lännensarjassa *[[The Tall Man]]*. Sullivanilla on kaksi tähteä Hollywood Walk of Famella.

## Osittainen filmografia
* *[[The Woman of the Town]]* (tunnetaan myös nimellä *Bat Masterson*, 1943)
* *[[Epäilty (elokuva)|Epäilty]]* (*Cause for Alarm!*, 1951)
* *[[Särkyneiden haaveiden kaupunki]]* (*The Bad and the Beautiful*, 1952)
* *[[Ilmojen kiitäjät]]* (*Strategic Air Command*, 1954)
* *[[40 urhoa]]* (*Forty Guns*, 1957)
* *[[Valtapeli (vuoden 1972 elokuva)|Valtapeli]]* (*The Candidate*, 1972)
* *[[Pat Garrett ja Billy the Kid]]* (*Pat Garrett and Billy the Kid*, 1973)
* *[[Luoja lippalakissa]]* (*Oh, God!*, 1977)

## Lähteet

## Aiheesta muualla
Sepelhuitti

**Sepelhuitti** (*Porzana albicollis*) on eteläamerikkalainen rantakana. Lajista tunnetaan kaksi alalajia, joista nimialalajin *albicollis* elinympäristö käsittää Brasilian itä- ja eteläosat, Bolivian pohjois- ja itäosat, Paraguayn, Argentiinan pohjoiskolkan sekä mahdollisesti Perun kaakkoisosan. Alaji *olivacea* elää mantereen pohjoisosassa Kolumbiassa, Venezuelassa, Trinidadissa, Guyanassa ja Brasilian pohjoislaidalla. Louis Jean Pierre Vieillot kuvaili lajin holotyypin Paraguaysta vuonna 1819.

## Lähteet
(15788) 1993 SB

**(15788) 1993 SB** on keskimäärin Neptunusta kauempana Aurinkoa kiertävä pikkuplaneetta eli transneptuninen kohde. Sen löysivät I. P. Williams, A. Fitzsimmons ja D. O'Ceallaigh vuonna 1993. Kohde kiertää Kuiperin vyöhykkeellä ja kuuluu plutinoihin.

Kohteen radan inklinaatio on huomattavasti vähemmän kuin suuremmilla plutinoilla kuten 28978 Ixion, 90482 Orcus tai 134340 Pluto.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kirkkauden ja valon heijastumisen perusteella läpimitta on todennäköisesti  &ndash; . Kiertodan eksentrisyys on  ja inklinaatio on .

## Lähteet
*JPL Small-Body Database Browser: 15788 (1993 SB) 
*List Of Transneptunian Objects 
*List of Known Trans-Neptunian Objects 

### Viitteet
Tulitöyhtö

**Tulitöyhtö** (*Dinopium javanense*) on eteläaasialainen tikka. Sen elinympäristö ulottuu Intian länsiosista Kiinan eteläosiin, Indokiinaan ja muualle Kaakkois-Aasiaan, Filippiineille ja Indonesiaan. Lajista tunnetaan kuusi alalajia. Sven Ingemar Ljungh kuvaili lajin holotyypin Jaavalta vuonna 1797.

## Lähteet
Vigna marina

***Vigna marina*** on hernekasvien heimoon kuuluva kasvilaji.

*V. marina* on monivuotinen köynnöskasvi, ja sen varsi voi kasvaa kaksi metriä pitkäksi. Kasvin lehdet ovat kolmilehdykkäisiä. Lehdykät ovat pyöreähköjä, ja ne ovat 3–9 senttimetriä pitkiä ja 2–7 senttimetriä leveitä. Niiden kärjet ovat tylppiä. Lehtiruoti on 3–6 senttimetriä pitkä.

## Lähteet

## Aiheesta muualla
*ITIS: ''Vigna marina'' 
*United States Department of Agriculture (USDA): ''Vigna marina'' 
*Flora of China: ''Vigna marina''
Baaritytön tarina

**Baaritytön tarina** () on vuonna 1970 julkaistu mustavalkoinen elokuva, jonka ohjasi Shōhei Imamura. Elokuva kuvailee Japanin toisen maailmansodan jälkeistä historiaa prostituoidun silmin nähtynä.

## Aiheesta muualla
* 
*
Tyhjyyden kammo

**Tyhjyyden kammo** () on Aristoteleen esittämä fysikaalinen teoria, jonka mukaan luonnossa ei voi esiintyä tyhjiötä. Aristoteles esitti teoriansa teoksensa *[[Fysiikka (Aristoteles)|Fysiikka]]* neljännessä kirjassa. 

Jo ennen Aristotelesta kreikkalaiset filosofit olivat esittäneet eriäviä käsityksiä siitä, voiko luonnossa esiintyä tyhjää tilaa. Eräät Parmenideen seuraajat selittivät, että tyhjä on "ei-oleva", eikä mikään osa siitä, mikä *on*, voi olla *ei-oleva*, minkä vuoksi tyhjä tila oli looginen mahdottomuus. Tätä päätelmää tuki myös havainto, että siellä, missä ei näyttänyt olevan mitään, oli ilmaa. Toisaalta atomiteorian kannattajat kuten Demokritos väittivät, että atomien lisäksi on myös tyhjää tilaa.

Aristoteles päätyi asiaa pohdittuaan käsitykseen, ettei tyhjiötä voi olla. Hän perusteli käsitystään muun muassa sillä, että hänen mukaansa kappaleen nopeus olisi kääntäen verrannollinen väliaineen tiheyteen. Esimerkiksi ilmassa kappaleet putoavat nopeammin kuin vedessä, koska vesi on tiheämpää ainetta kuin ilma. Koska tyhjiössä väliainetta ei ole lainkaan, kappaleen nopeuden pitäisi olla ääretön, mitä hän piti mahdottomana.

Käsitykselle, että tyhjää tilaa ei voi muodostua, annettiin myöhemmin nimitys *tyhjyyden kammo* (*horror vacui*). Tämän oletuksen avulla selitettiin myös, miksi vesi nousee imu­pumpussa. Tämän teorian mukaan niin tapahtuu, koska muussa tapauksessa pumpun männän ja veden väliin muodostuisi tyhjiö, mitä pidettiin mahdottomana. Teoria oli yleisesti hyväksytty 1600-luvulle saakka. Vuonna 1644 Evangelista Torricelli kuitenkin osoitti, että toisesta päästä suljetussa putkessa oleva elohopeapatsas nousee vain noin 76 senttimetrin korkeuteen, ja pian osoittautui, että myös vesipatsas nousee vastaavalla tavalla enintään noin 10 metrin korkeuteen.  Tämän vuoksi teoria tyhjyyden kammosta oli hylättävä ja pääteltävä, että sen avulla aikaisemmin selitetyt ilmiöt johtuivatkin ilmanpaineesta.

## Lähteet
Dave Manson

**David Manson** (s. 27. tammikuuta 1967 Prince Albert, Saskatchewan, Kanada) on kanadalainen, uransa lopettanut ammattilaisjääkiekkoilija, joka edusti NHL-liigassa pelatessaan seitsemää eri seuraa. Nykyään Manson toimii jääkiekkojoukkueiden valmentajana ja omistaa myös *Extreme Pita* -ravintolaketjun ravintoloita Kanadassa. 

Chicago Blackhawks varasi Mansonin ensimmäisen kierroksen 11. varausnumerolla . Pelatessaan Winnipeg Jetsissä hän toimi myös joukkueensa varakapteenina.

Manson tunnettiin aikanaan taitavasta ja kovasta fyysisestä pelityylistään, ja hän oli koko liigan parhaimpia taklaajia. Ensimmäisellä NHL-kaudellaan Manson pelasi 63 ottelua ja teki niissä tehot 1&nbsp;+&nbsp;8&nbsp;=&nbsp;9 ja sai 146 jäähyminuuttia. Tämän takia Manson joutui hakemaan vauhtia NHL-uraansa Chicagon farmiseurasta.

1990-luvun puolestavälistä 2000-luvun alkuun Manson vaihtoi seuraa yllättävän nopealla tahdilla, kun Winnipegistä Phoenixiin muuttanut Jets kauppasi hänet Montreal Canadiensiin, josta matka jatkui kolmannen kauden puolessavälissä takaisin Chicagoon, josta hänet viimeisellä kaudellaan myytiin Dallas Starsiin. Tämän jälkeen Manson pelasi kaksi kautta Torontossa, jonka jälkeen pelasi AHL-liigassa kaksi ottelua tehopisteittä, sillä siirtyi otteluiden jälkeen takaisin Dallasiin, jossa pelasi viimeisen kautensa (34 ottelua) tehoilla 0&nbsp;+&nbsp;1&nbsp;=&nbsp;1.  

Uransa aikana Manson istui rangaistusaitiossa varsin tiuhaan, sillä 3&nbsp;000 rangaistusminuutin rajapyykki ei jäänyt kovinkaan kauas, sillä NHL-uran päätyttyä lopullisesti Manson oli istunut NHL-kaukaloiden rangaistusaitioissa yhteensä 2&nbsp;792 jäähyminuuttia, vain 1&nbsp;103 NHL-ottelun aikana.
Aarnitulitöyhtö

**Aarnitulitöyhtö** (*Dinopium rafflesii*) on eteläaasialainen tikka. Sen elinympäristö ulottuu Myanmarin eteläosista Thaimaan niemimaata Sumatralle ja Bangkalle Indonesiassa. Alalaji *dulitense* elää Borneolla. Nicholas Aylward Vigors ja Thomas Horsfield kuvailivat lajin holotyypin Sumatralta vuonna 1830, ja nimesivät sen Stamford Rafflesin kunniaksi.
## Lähteet
Duke Nukem Mobile II: Bikini Project

***Duke Nukem Mobile II: Bikini Project*** on useille matkapuhelimille julkaistu *[[Duke Nukem (hahmo)|Duke Nukem]]* -toimintapeli. Pelissä  ei ole kunnon juonta, paitsi juosta eteenpäin ja lahdata tuttuja Pig Cop -vihulaisia ja Alien Troopereita.
*Bikini Project* ei sisällä John. St Johnin ääntä eikä kovinkaan laajaa ääni- ja musiikkivalikoimaa.
(385185) 1993 RO

**(385185) 1993 RO** on keskimäärin Neptunusta kauempana Aurinkoa kiertävä pikkuplaneetta eli transneptuninen kohde. Se kiertää Kuiperin vyöhykkeellä ja kuuluu plutinoihin. 1993 RO:n löysivät D. C. Jewitt ja J. X. Luu 14. syyskuuta vuonna 1993. 

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kirkkauden ja valon heijastumisen perusteella läpimitta on todennäköisesti  &ndash; .

Kohde oli ensimmäinen kääpiöplaneetta 134340 Pluton itsensä jälkeen löydetty plutino. 

## Lähteet
*JPL Small-Body Database Browser: 385185 (1993 RO) 
*IAUC 5865: 1993 RO 
*MPEC 1994-R06 : 1993 RO 
*IAUC 5983: 1993 RO, 1993 RP, 1993 SB, 1993 SC 

### Viitteet
Spadina Avenue

**Spadina Avenue** on Torontossa, Kanadassa sijaitseva katu. Se alkaa pohjoisessa Bloor Streetiltä ja loppuu etelässä Gardiner Expresswayhin. Alueella oli vielä 1930-luvulla pääasiassa vaateteollisuutta, mutta tuotanto on myöhemmin siirretty lähes kokonaan muualle.

Spadina Avenuen varrella ovat asuneet muun muassa 1930-luvulla työväenliikkeen johtohahmo Emma Goldman ja 1990-luvulla kirjailija Naomi Klein.

## Lähteet
* Spadina Avenue & Chinatown West

### Viitteet
Milka (suklaa)

**Milka** on maitosuklaan tuotemerkki, jota valmistaa Mondelez International. Merkin keksi sveitsiläinen Philippe Suchard vuonna 1901. Tuotemerkkiin kuuluu valkoisen ja liilan värinen Milka-lehmä. Milkan käyttämä liila on värirekisteröity. Tuotetta valmistetaan muun muassa Itävallassa, Saksassa, Brasiliassa, Serbiassa ja Bulgariassa.

## Lähteet

## Aiheesta muualla

*Virallinen kotisivu 
*Stark Foods
Tallinnan pimeys

**Tallinnan pimeys** on virolais-suomalaisena yhteistyönä vuonna 1993 valmistunut elokuva, jonka on ohjannut Ilkka Järvi-Laturi.

## Juoni

On vuosi 1991 ja Viro on jälleen itsenäinen valtio. Sen miljardin dollarin arvoinen kultavaranto oli siirretty salaa Pariisiin ennen neuvostoliittolaisten miehitysjoukkojen saapumista. Pariisissa kätkettyä kultaa säilytettiin yli 50 vuotta kunnes se palautettiin Viroon. Venäläinen rikollispomo on päättänyt saada kullan itselleen pimentämällä kerralla koko Tallinnan kaupungin. Siihen hän tarvitsee Tallinnan sähkölaitoksella työskentelevän teknikon apua. Miehelle luvataan palkkioksi 5&nbsp;000 dollaria, joita hänen raskaana oleva vaimonsa sanoo tarvittavan kipeästi syntyvän lapsen ruokaan. Teknikon lähdettyä sähkölaitokselle, vaimon synnyttämisen aika koittaa yllättäen. Kaupungissa vallitsee täydellinen pimeys, eikä sairaalassa ennenaikaisesti syntyneen lapsen keskoskaappiin saada sähköä.

## Arvioita ja palkintoja
*Tallinnan pimeys* sai vuonna 1993 Rainer Werner Fassbinderin mukaan nimetyn palkinnon Mannheimin elokuvafestivaaleilla 1993 ja hopeisen Alexander-palkinnon Thessalonikin elokuvafestivaaleilla.

*[[Variety]]*-lehdessä New Yorkissa esitetty *Tallinnan pimeys* sai hyvin myönteisen vastaanoton. Sitä pidettiin vaatimattomana mutta kunnianhimoisena ja jännittävänä trillerinä, joka käyttää vaikuttavasti Viron pääkaupunkia taustanaan.

*Tallinnan pimeys* on *Helsingin Sanomien* Helena Yläsen mielestä puhdas amerikkalaistyylinen viihdejännäri, jollaisen kaavaa Järvi-Laturi on kuitenkin varioinut komedian suuntaan onnistuneesti ja tehnyt siitä tarinan elämänhalusta. 

Elokuva esitettiin Suomessa televisiossa jo puoli vuotta teatterikierroksensa jälkeen. *Helsingin Sanomien* televisiosivuilla Mikael Fränti luonnehti sitä rämäkäksi ja suoraviivaiselta näyttäväksi toimintafilmiksi, jonka Järvi-Laturi ohjaa taitavasti: ”Kohtaukset toimivat, kerronnassa on särmää ja voimaa, vinot kuvat ja nopeat leikkaukset tuntuvat perustelluilta. Mustavalkokuvan vaihdos väriliseksi on looginen.” Hän kehui myös näyttelijöitä mutta moitti toimintavauhdin äityvän lopussa jopa epäuskottavaksi.

*[[Video-opas|Video-oppaassa]]* vuodelta 1994 Olavi Similä piti *Tallinnan pimeyttä* kankeana ja ylinäyteltynä ja antoi sille kaksi tähteä viidestä, mikä vastaa sanallista arviota ”keskinkertainen”.

## Lähteet
Intiantulitöyhtö

**Intiantulitöyhtö** (*Dinopium benghalense*) on eteläaasialainen tikka. Sen elinympäristö ulottuu Pakistanista Intiaan, Myanmarin lounaisosiin ja Sri Lankaan. Lajista tunnetaan neljä alalajia. Carl von Linné kuvaili lajin holotyypin Bengalista vuonna 1758.

## Lähteet
Mark Eaton (jääkiekkoilija)

**Mark Andrew Eaton** (s. 6. toukokuuta 1977 Wilmington, Delaware, Yhdysvallat) on yhdysvaltalainen jääkiekkoilija, pelipaikaltaan puolustaja. Hän edusti NHL:ssä Philadelphia Flyersia, Nashville Predatorsia, Pittsburgh Penguinsia ja New York Islandersia.

## Ura
Eaton teki sopimuksen varaamattomana vapaana pelaajana NHL-seura Philadelphia Flyersin kanssa elokuussa 1998. Hän pelasi kuitenkin kauden 1998–1999 kokonaan Flyersin farmijoukkueessa Philadelphia Phantomsissa. Hän debytoi NHL:ssä seuraavalla kaudella lokakuussa 1999 Ottawa Senatorsia vastaan. Ensimmäisen maalinsa hän teki huhtikuussa 2000 Boston Bruinsia vastaan.

Eaton myytiin Nashville Predatorsiin syyskuussa 2000 vaihdossa kolmannen kierroksen varaukseen. Kaudella 2000–2001 hän pelasi sekä IHL:n Milwaukee Admiralsissa että Predatorsissa 34 ottelua. Seuraava kausi sujui jo kokonaan NHL:n puolella. Kaudella 2003–2004 hän rikkoi Predatorsin tehotilaston ennätyksen saldolla +16. NHL:n työsulkukaudella 2004–2005 hän pelasi AHL-seura Grand Rapids Griffinsissä, jossa hän pelasi vain 29 ottelua.

Kesällä 2006 Eaton siirtyi vapaana pelaajana Pittsburgh Penguinsiin. Kaudella 2006–2007 hän kärsi loukkaantumisista ja pelasi vain 35 ottelua. Sama tahti jatkui myös seuraavalla kaudella, jolloin hän pelasi saman verran otteluita runkosarjassa. Kaudella 2008–2009 hän pelasi 68 ottelua runkosarjassa. Eaton teki pudotuspeleissä tehot 4+3=7 ja voitti Penguinsin kanssa Stanley Cupin. Kaudella 2009–2010 hän teki ennätystehonsa 16 tehopistettä NHL:ssä. Kausi jäi hänen viimeisekseen seurassa.

Heinäkuussa 2010 Eaton teki kahden vuoden sopimuksen New York Islandersin kanssa. NHL:n työsulkukauden 2012–2013 alettua hän siirtyi tammikuussa 2013 Pittsburgh Penguinsin farmijoukkueeseen Wilkes-Barre/Scranton Penguinsiin ja sai helmikuussa NHL-sopimuksen.

## Maajoukkueura
Eaton edusti Yhdysvaltoja vuosien 2001 ja 2002 MM-kisoissa.

## Tilastot

## Lähteet

## Aiheesta muualla
*
Isotulitöyhtö

**Isotulitöyhtö** (*Dinopium shorii*) on aasialainen tikka. Sen elinympäristö käsittää pääasiassa Himalajan etelärinteet ja laaksot Intian pohjoisosista Bangladeshin pohjoisosiin ja Myanmarin länsiosiin; mahdollisesti se elää myös Itä-Ghattien vuoristossa. Lajista tunnetaan kaksi alalajia. Nicholas Aylward Vigors kuvaili lajin holotyypin Himalajalta vuonna 1832.

## Lähteet
Canadian Albums Chart

**Canadian Albums Chart** on Kanadassa julkaistava albumilista. Listan laatii joka keskiviikko yhdysvaltalaisen musiikin myynnin seuranta-yhtiö Nielsen SoundScan ja sen julkaisee joka torstai Jam! Canoe ja Billboard. Listalle kootaan aina viikon 200 eniten myynyttä albumia.

## Aiheesta muualla
* Kanadan Top 100 albumit
* Kanadan albumilista (billboard.com)
Back to My Roots

**Back to My Roots** on yhdysvaltalaisen soul-laulaja ja lauluntekijä Solomon Burken studioalbumi vuodelta 1976. Burke on itse tuottanut albumin ja sen on kustantanut Chess Records. Vastaava tuottaja on Herman Rush. Tuotannon taustalla ovat myös Mike Curb ja Sounds of Memphis, Inc.

Levy on äänitetty New Jerseyn Englewoodissa All Platinum –studioilla. Äänittäjinä ovat toimineet Allan Tucker ja Richie Corsello. Miksauksesta ovat huolehtineet Sylvia Robinson, Tucker ja Al Goodman.

Kappaleet on sovittanut Burke apunaan Sammy Lowe, Walter Morris ja Bernadette Randle. Orkesterin sovituksista ja johtamisesta on huolehtinut Lowe.

Levyn kansitaiteilija on Dudley Thomas ja valokuvan on ottanut Randall Phillips.

Kiitoksissa on mainittu Sylvia Robinson ja Barry Diament.

## Kappaleet

Sivu 1

# Burning for Your Love  – 3:53 (Solomon Burke)
# Night and Day – 3:43 (Cole Porter)
# Everybody's Got to Cry Sometime – 4:42 (Lowe / Jackson / Burke)
# I’m Going Back to My Roots – 5:09 (Solomon Burke) 

Sivu 2

# Precious Flower – 4:40 (Solomon Burke)
# The Do Right Song – 4:00 (Solomon Burke)
# Life Has It's Ups and Downs – 3:01 (Solomon Burke)
# Over and Over (Hugging and Loving) – 4:35 (Morris / Goodman / Ray) 
# I'll Never Stop Loving You – 3:25 (Solomon Burke)

Kappaleiden julkaisuyhtiöt ovat:
* First Central Music Co., BMI / King Solomon Music Co., ASCAP / Gambi Music, BMI (A1, A3, B1, B2, B3)
* Warner Bros. Music Corp., ASCAP (A2)
* First Central Music Co., BMI / Gambi Music, BMI (A4)
* Gambi Music, BMI (B4)
* First Central Music Co., BMI / The Kids Music, Inc., BMI / Gambi Music, BMI (B5)

## Muusikot

* Ernie Royal – trumpetti
* Johnny Grimes – trumpetti
* Dickie Harris – vetopasuuna
* Dick Griffin – vetopasuuna
* Seldon Powell – saksofoni
* Buddy Lucas – saksofoni, huuliharppu
* Bernadette Randle – kosketinsoittimet
* Walter Morris – kitara
* Billy Jones – kitara
* Jonathan Williams – Fender-basso
* Clarence Oliver – lyömäsoittimet
* The Irving Spice Strings

Taustalaulajat:
* Christine Wiltshire
* Jocelyn Shaw
* Diane Cookley
* Singer William

## Lähteet

* Solomon Burke LP *Back to My Roots* (Chess ACH-9004, 1976)
Leena Ihmemaassa (albumi)

**Leena Ihmemaassa** on Suomen ensimmäisessä X Factor -laulukilpailussa kolmanneksi sijoittuneen Leena Tirrosen esikoisalbumi, jonka hän julkaisi Leena Ihmemaassa -taiteilijanimellä 29. joulukuuta 2010.

Albumin ensimmäinen single ”Piru” julkaistiin 30. elokuuta 2010. Toinen single ”Onnun” julkaistiin 8. lokakuuta 2010. Kahdesta ensimmäisestä singlestä kuvattiin myös musiikkivideot. Helmikuussa 2011 albumilta julkaistiin vielä kolmas single ”Salarakkaan päiväkirja”, jonka artisti itse on kirjoittanut yhdessä Lasse Piiraisen kanssa.

Albumi ei ollut menestys: itse albumi tai yksikään sen singlejulkaisuista ei noussut myyntilistoille.

## Kappaleet

## Lähteet
Baron Records

***Baron Records*** oli puolalainen 1990-luvulla toiminnassa ollut levy-yhtiö, jonka perusti Janusz Baron. Levy-yhtiö on julkaissut demoja, c-kasetteja ja CD-levyjä mm. yhtyeille Vader, Pandemonium, Mordoru, Holy Death, Mastiphala, Symbolic Immortality ja Mortal Slaughter.
Verkkoestottomuus

**Verkkoestottomuus** () viittaa psykologiassa ihmisten tapaan käyttäytyä pidäkkeettömämmin  internetissä verrattuna reaalimaailman tilanteisiin. Käsite liittyy online-identiteettiin eli siihen käsitykseen, jonka ihminen antaa henkilöllisyydestään verkkoyhteisössä. 

Tyypillisiä verkkoestottomuuden tilanteita ovat niin sanotut flamet. Yksin näppäimistön ääressä istuessa ajatukset ilmaistaan – tai niitä ei mainita ollenkaan – eri tavoin kuin kasvokkain ollessa. Ollessaan vuorovaikutuksessa näköyhteyden avulla ihmisten aivot lukevat jatkuvia emotionaalisia merkkejä ja vihjeitä käyttäen niitä välittömästi seuraavassa vaiheessa, jotta kohtaaminen sujuisi hyvin. 

Verkkoestottomuus havaittiin kokeissa, joissa opiskelijoista muodostettiin pareja ja heitä pyydettiin tutustumaan toisiinsa ensin reaalimaailmassa ja sitten verkon kautta eristetyissä tiloissa. Tullessaan laboratorioon opiskelijat käyttäytyivät hyvin, mutta siirryttäessä verkkokeskusteluihin havaittiin, että heistä noin 20 prosenttia tuli välittömästi loukkaavan ilkeiksi tai karkeiksi.

## Kuusi päätekijää
Psykologi John Sulerin mukaan seuraavat kuusi tekijää aiheuttavat verkkoestottomuuden eli erilaisuuden verkossa käyttäytymiseen:

# **Nimettömyys** (dissosiatiivinen anonyymisyys). ”Et tunne minua”: verkon salanimen takainen anonymia.
# **Näkymättömyys** (huomaamattomuus). ”Et näe minua”: näkymättömyys muille. 
# **Viive** (epätahtisuus, asynkronisuus). ”Tavataan myöhemmin”: sähköpostiviestin aikaviive lähettämisen ja palautteen saannin välillä.
# **Yksinolon tunne** (solipsistinen introjektio). ”Se on kaikki päässäni”: liioitteleva tunne yksin olemiseen. 
# **Kuvitelma yksinolosta** (dissosiatiivinen mielikuvitus). ”Se kaikki on vain peliä”: kuvittelu yksinolosta.
# **Tasa-arvoisuuden kuvittelu** (aseman ja auktoriteetin minimointi). ”Olemme kaikki tasa-arvoisia”: auktoriteetin ja statuksen poissaolo.

## Yksilöiden erot
Sulerin mukaan estottomuus ei ole ainoa tekijä, joka määrittelee sitä, miten paljon ihmiset paljastavat tai purkavat itseään toimiessaan kyberavaruudessa. Myös yksilöiden eroilla on suuri osuus. Esimerkiksi ihmisen perustana olevien tunteiden, tarpeiden ja viettien intensiivisyys vaikuttavat estoisuudelle altistumiseen.

Persoonallisuustyylit vaihtelevat paljon puolustusmekanismien vahvuuden sekä estoisuuden ja ilmaisevuuden taipumusten suhteen. Niillä, joilla on teatraalisia tyylejä, on taipumus olla hyvin avoimia ja emotionaalisia, kun taas pakonomaisesti käyttäytyvät ihmiset ovat pidättyvämpiä. Joidenkin kohdalla on pieniä poikkeamia henkilön peruskäyttäytymiseen verrattuna yhteydettömässä tilassa olemiseen, kun taas toisissa havaitaan dramaattisia muutoksia. Sulerin mukaan tuleva tutkimus voi selvittää, minkälaiset ja minkä olosuhteiden vallitessa ihmiset ovat enemmän alttiita verkkoestottomuudelle.

## Katso myös
* Esimoderointi
* Flame

## Lähteet

## Aiheesta muualla
* Wolchover, Natalie: Why Is Everyone on the Internet So Angry? *Scientific American* 25.7.2012.
À la carte

**À la carte** (äännetään suom. , ransk. ) on ranskankielinen ilmaus, joka tarkoittaa ruokalistan mukaan. Tässä *la carte* tarkoittaa ravintolan koko valikoimaa, eli luetteloa ruuista ja ruokalajeista hintoineen. Ranskassa *à la carte* -valinta tarkoittaa, että asiakas valitsee vapaasti tuosta luettelosta. Sen vastakohta on '''menu''' eli keittiömestarin päivälle valitsema otos pitkästä listasta (la carte) tai ateria **à prix fixe** (ateriakokonaisuus, jonka sisältö ja hinta on sidottu).

Myös Suomessa ilmausta *à la carte* käytetään ravintoloissa tarkoittamaan erikseen tilattavaa annosta, jonka vastakohtana pidetään kiinteämuotoista ja -hintaista ateriaa. Nykyisin ilmaisua käytetään kuitenkin myös laajemmin merkitsemään 'hyvää ruokaa', mutta myös 'yksilöllistä' tai 'omavalintaista'. Suomessa eri alojen toimijat käyttävät myös muita kuin tässä artikkelissa käytettyä ranskankielistä kirjoitusasua. 

## Lähteet
*  
* 

### Viitteet
Siperianunikko

**Siperianunikko** (*Papaver croceum*) on unikoiden sukuun kuuluva, myös koristekasvina yleisesti viljelty kukkakasvilaji. Suomessa siperianunikkoa tavataan satunnaisesti koko maassa viljelykarkulaisena.

Helounikkoa (*Papaver nudicaule*) voidaan pitää samana lajina kuin siperianunikkoa, mutta Suomen Lajitietokeskuksen mukaan ne ovat eri lajeja.

## Ulkonäkö ja koko

Tavallisesti kaksi- tai monivuotinen siperianunikko kasvaa 30–40&nbsp;cm korkeaksi. Ruusukkeena löyhänä mättäänä olevat lehdet ovat parijakoisia ja väriltään sinivihreitä. Ruusukkeen keskeltä nouseva lehdetön vana on siirottava- tai myötäkarvainen. Vanan kärjessä on yksittäinen, noin 5&nbsp;cm leveä keltainen, oranssi tai joskus valkoinen kukka. Verhiö on kaksilehtinen, mutta verholehdet varisevat varhain. Terälehtiä on neljä kappaletta. Emiö on monilehtinen ja yhdislehtinen, heteitä on paljon. Siperianunikko kukkii Suomessa kesä-elokuussa. Siemenet kypsyvät nuijamaisessa, karvaisessa kodassa. Kodan päällä on tähtimäinen, monisäteinen luottilevy, jonka alle avautuvista rei'istä siemenet varisevat.

## Levinneisyys
Siperianunikko on alun perin kotoisin Keski-Aasiasta. Koristekasvina laji on levinnyt kauas alkuperäisiltä kasvualueiltaan. Suomessa siperianunikkoa tavataan koko maassa viljelyperäisenä puutarhakarkulaisena. Parhaiten laji menestyy luonnossa Pohjois-Lapissa, jossa se kasvaa paikoin myös vakiintuneena lajina.

## Elinympäristö
Siperianunikko kasvaa soraisessa maanperässä muun muassa tienvarsilla ja joutomailla.

## Käyttö
Siperianunikko on yleinen puutarhojen koristekasvi. Lajista on jalostettu muun muassa vaaleanpunaisia ja punakukkaisia lajikkeita.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Kasviatlas 2023: Siperianunikon (''Papaver croceum'') levinneisyys Suomessa.
* Luontoportti: Siperianunikko (''Papaver croceum'')
* Pinkka, Lajintuntemuksen oppimisympäristö: Siperianunikko (''Oreomecon crocea'')
* Pirkanmaan perinnepiha: Siperianunikko (*Papaver croceum*) 
* Puutarha.net: Siperianunikko (''Papaver croceum'')
* ITIS: ''Papaver croceum''
Craig A. Evans

**Craig A. Evans** on Uuden testamentin eksegetiikan tutkija, joka toimii Uuden testamentin eksegetiikan professorina Acadia Divinity Collegessa Wolfvillessä, Kanadan Nova Scotiassa. Hän väitteli tohtoriksi Claremont Graduate Universityssä Etelä-Kaliforniassa. Evans tunnetaan evankeelisena eksegeettinä. 

Evans on tutkinut ennen kaikkea Kuolleen meren kääröjä, historiallista Jeesusta ja Raamatun arkeologiaa. 

## Julkaisut

Evansin kirjoittamien ja toimittamien kirjojen yhteislukumäärä on yli 60, jonka lisäksi hän on kirjoittanut satoja artikkeleita. 

* *Fabricating Jesus: How Modern Scholars Distort the Gospels*. InterVarsity Press. 2006. pp. 290. . 
* *Christian Beginnings and the Dead Sea Scrolls*. Baker Academic. 2006. pp. 144. . 
* *Ancient Texts For New Testament Studies: A Guide To The Background Literature*. Hendrickson Publishers. 2005. pp. 539. . 
* *Jesus and the Ossuaries*. Baylor University Press. 2003. pp. 168. . 
* *Who Was Jesus?: A Jewish-Christian Dialogue*. Westminster John Knox. 2001. pp. 272. . 
* *The Interpretation of Scripture in Early Judaism*. Continuum International. 2000. . 
* *Dictionary of New Testament Background*. InterVarsity Press. 2000. pp. 1328. . 
* *The Function of Scripture in Early Jewish and Christian Tradition*. Continuum International. 1998. pp. 504. . 
* *Eschatology, Messianism, and the Dead Sea*. Eerdmans Books for Young. 1997. pp. 167. . 
* *Noncanonical Writings and New Testament Interpretation*

## Aiheesta muualla

* Craig A. Evansin kotisivut
Surmatyö

**Surmatyö** on suomalaisen metalliyhtyeen Rytmihäiriön ensimmäinen EP, joka julkaistiin vuonna 1990.

EP:n kappaleet julkaistiin myöhemmin uudelleen kokoelma-albumilla Surman vuodet – The Homicide Years. Vuonna 2011 Svart Records julkaisi albumista uusintapainoksen, jolloin se nousi Suomen virallisen listan sijalle 47.

## Kappaleet
#
#
#
#
#
#
#
#
#
#

### Vuoden 2011 painos
#Kertakäyttö
#Talouselämä
#Sika paska 7
#Klubi 67
#Sionisti siat
#Vain henkisesti sairas ihminen uskoo Jumalaan

## Kokoonpano
* Pate – laulu
* Tuukka – kitara
* Ande – bassokitara
* Otto – rummut

## Aiheesta muualla
* 
* Surmatyö discogs.com -sivustolla

## Lähteet
The End of Evolution... ...is Round the Corner

**The End of Evolution... ...is Round the Corner** on yhtyeiden Rytmihäiriö ja Amen julkaisema split-albumi. Levy julkaistiin vuonna 1992 Spinefarm Recordsin kautta.

## Kappalelista
Kappaleet 1-10 esittänyt Rytmihäiriö, 11-21 esittänyt Amen

#They
#How Much Longer
#Friends of the Past
#Threat
#Reality of War
#Disease of Mankind
#Too Tired to Preach
#Tomorrow - Brings the Sorrow
#Fear...
#Selfish Pit
#Don't Ask
#No Warheroes
#Against What
#Lost Testament
#Go Die
#Grind the Bastards Down
#6655321
#Goreality
#Starving Dog Eats Master
#Money Rules the Fools
#Spice-Song

## Kokoonpano
**Rytmihäiriö**
* Marko – laulu
* Samppa – kitara
* Ande – basso
* Otto – rummut

**Amen**
* Sebastian – laulu
* Kimmo – laulu
* Marko – kitara
* Kaide – basso
* Mika – rummut

## Aiheesta muualla
* 
*
Gerry Rafferty

**Gerald ”Gerry” Rafferty** (16. huhtikuuta 1947 Paisley, Skotlanti – 4. tammikuuta 2011 Stroud, Englanti) oli brittiläinen laulaja-lauluntekijä sekä kitaristi. Rafferty oli soolourallaan suosituimmillaan 1970-luvun lopulla, jolloin hän julkaisi muun muassa hittisinglen ”Baker Street” sekä menestyneen albumin *[[City to City]]*. 1960-luvun lopulla Rafferty kuului folkyhtye The Humblebumsiin, joka saavutti suuren suosion Britanniassa. 1970-luvun puolella hän oli mukana toisessa suositussa yhtyeessä, Stealers Wheelissä.

## Diskografia
### Studioalbumit
*
* 
*
*
* 
* 
*  
*
*
*

## Lähteet

## Kirjallisuutta
* 

## Aiheesta muualla

* Gerry Raffertyn muistokirjoitus ''Helsingin Sanomissa''
Paul Mara

**Paul Mara** (s. 7. syyskuuta 1979 Ridgewood, New Jersey, Yhdysvallat) on yhdysvaltalainen jääkiekkoilija, pelipaikaltaan puolustaja. Hän pelasi viimeksi Montreal Canadiensissa.

## Ura
Mara pelasi uransa alkuvuosinaan USHS-sarjassa Belmont Hill Highin joukkueessa kaksi kautta. Kaudella 1996–1997 Mara pelasi OHL-sarjassa Sudbury Wolvesin joukkueessa. Seuraavan kauden hän jakoi Sudburyn ja Plymouth Whalersin välillä. Tampa Bay Lightning varasi Maran 7. pelaajana vuoden . Viimeisenä juniorivuotenaan kaudella 1998–1999 Mara teki 54 tehopistettä 52 ottelussa. Samalla kaudella Mara esiintyi myös ensimmäisen kerran NHL:ssä, kun hän pelasi yhden ottelun tehoin 1+1. Kaudella 1999–2000 Mara pelasi NHL:ssä jo 54 ottelua ja teki niissä 18 pistettä. Hän pelasi kaudella farmissakin. Seuraavalla kaudella Mara kaupattiin Phoenix Coyotesin organisaatioon, jossa hän pelasi 16 ottelua. Seuraavien kahden kauden aikana hän teki yhteensä 49 tehopistettä. 

Hän teki todellisen läpimurtonsa NHL:n hyökkäävien puolustajien eliittiin kaudella 2003–2004, jolloin hän sai pisteet 6+36=42 ja oli NHL:n puolustajien pistepörssin kuudestoista ja syöttöpörssin viides. NHL:n työsulkukauden 2004–2005 Mara pelasi Euroopassa saksalaisessa Hannover Scorpionsissa. Kaudeksi 2005–2006 Mara palasi Phoenixiin ja pelasi erinomaisen kauden. Hän oli tehoilla 15+32=47 joukkueen tehokkain puolustaja ja teki samalla piste-ennätyksensä NHL:ssä. Kesällä 2005 Phoenix kauppasi Maran ja 3. kierroksen varausoikeuden Boston Bruinsiin vaihdossa Nick Boyntoniin ja 4. kierroksen varausoikeuteen. Hän ehti pelata Bostonissa 59 ottelua, kunnes hänet kaupattiin New York Rangersiin vaihtokaupassa Aaron Wardiin.

Kaudella 2007–2008 Mara kärsi loukkaantumisista ja pelasi 61 ottelua. Kausi 2008–2009 jäi hänen viimeisekseen Rangersissa. Heinäkuussa 2009 Mara siirtyi vapaana agenttina Montreal Canadiensiin. Kausi meni pilalle loukkaantumisen vuoksi, ja hän pelasi vain 42 runkosarjaottelua eikä ainuttakaan pudotuspeliottelua. Syyskuussa 2010 Mara siirtyi Anaheim Ducksiin yhden vuoden sopimuksella. Mara pelasi Ducksissa 33 ottelua ja jäi useassa ottelussa kokoonpanon ulkopuolella. Hänet kaupattiin helmikuussa 2011 takaisin Canadiensiin vaihdossa viidennen kierroksen vuoroon . Ducks oli hankkinut muutamaa päivää aiemmin puolustaja François Beaucheminin, mikä entisestään heikensi Maran mahdollisuuksia mahtua Ducksin pelaavaan kokoonpanoon.

### Maajoukkueura
Mara edusti Yhdysvaltoja nuorten MM-kilpailuissa kolmesti vuosina 1997, 1998 ja 1999. Jälkimmäisellä hän teki viisi tehopistettä. Mara pelasi myös vuoden 2004 MM-kilpailuissa hyvän NHL-kauden siivittämänä. Turnauksessa hän teki kolme tehopistettä ja voitti MM-pronssia.

## Lähteet

## Aiheesta muualla
*
Jamie Benn

**Jamie Randolph Benn** (s. 18. heinäkuuta 1989 Central Saanich, Brittiläinen Kolumbia, Kanada) on kanadalainen jääkiekkoilija, pelipaikaltaan laitahyökkääjä. Hän edustaa NHL:ssä pelaavaa Dallas Starsia ja on joukkueen kapteeni.

Kaudella 2014–2015 hän oli NHL:n runkosarjan pistepörssin ykkönen. Benn teki kauden aikana 82 ottelussa yhteensä 87 tehopistettä, joista 35 oli maaleja ja 52 maaliin johtaneita syöttöjä. Vuonna 2020 hän johdatti Dallasin Stanley Cupin loppuottelusarjaan, mutta joukkue kuitenkin hävisi sen Tampa Bay Lightningille. Kesäkuussa 2025 Benn solmi Starsin kanssa vuoden mittaisen ja miljoonan dollarin arvoisen jatkosopimuksen.

Vuonna 2014 Benn voitti olympiakultaa Kanadan jääkiekkomaajoukkueen mukana Sotšin talviolympialaisissa.

Bennin isoveli Jordie Benn pelasi puolustajana NHL:ssä vuosina 2011–2023.

## Tilastot

## Lähteet
* 

### Viitteet

## Aiheesta muualla

*
Surman vuodet – The Homicide Years

**Surman vuodet – The Homicide Years** on metalliyhtye Rytmihäiriön kokoelma-albumi, joka on julkaistu vuonna 2003.

Levy koostuu yhtyeen EP:istä Surmatyö ja Ihmisiä kuolee!, sekä pitkäsoitosta Surman siipien havinaa bonusmateriaalin ohella. Viimeisen kappaleen lopussa on pitkä radiosample sekä erilainen versio kappaleesta *"Vain henkisesti sairas ihminen uskoo Jumalaan"*.

## Kappalelista
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#

## Lähteet

## Aiheesta muualla
* 
* Surman vuodet discogs.com -sivustolla